

**Η** [**Democritus Industrial Robotics (DIR)**](http://dir.com.gr/) **καλεί τους φοιτητές του Δ.Π.Θ. να συμμετάσχουν στο έργο της.**

Η DIR συνιστά την ομάδα Βιομηχανικής Ρομποτικής της Πολυτεχνικής Σχολής της Ξάνθης. Βρρίσκεται υπό την αιγίδα του Δημοκριτείου Πανεπιστημίου Θράκης και έχει τη στήριξη του [**Εργαστηρίου Ρομποτικής και Αυτοματισμού (LRA)**](https://robotics.pme.duth.gr/),του Καθηγητή Αντωνίου Γαστεράτου,.

Η ομάδα εκπροσωπεί τόσο το Δ.Π.Θ. αλλά και τη χώρα στον παγκοσμίου φήμης διαγωνισμό του [**RoboCup**](https://www.robocup.org/)**.**

Έχοντας θέσει στέρεες βάσεις με την επιτυχή συμμετοχή της στο [RoboCup Asia Pacific Open 2020](https://robocupap.org/), η DIR στοχεύει πλέον στον Παγκόσμιο Τελικό της Γαλλίας, το καλοκαίρι του 2021.

Αν και νεοεισαχθείσα στην παγκόσμια κοινότητα της ρομποτικής, η αναγνώριση από το RoboCup ως μία-εκ των μόλις δύο διεθνώς-υποσχόμενης νεοφυούς ομάδας της κατηγορίας τής επιτρέπει να επιδιώκει μία θέση μεταξύ των κορυφαίων.

Η DIR, για να πραγματώσει τους στόχους της, καλεί τους φιλόδοξους φοιτητές όλων των Σχολών του Πανεπιστημίου να πάρουν μέρος σε αυτό το ταξίδι (εξ αποστάσεως ή δια ζώσης), συνδράμοντας στην ανέλιξη της ομάδας, του Ιδρύματος αλλά και των προσωπικών δεξιοτήτων τους.

Οι διαθέσιμες θέσεις της ομάδας ακολουθούν ενώ υπάρχει και η δυνατότητα εκπόνησης εργασίας παρεμφερούς θέματος, ως εξωτερική ανάθεση, κατόπιν συνεννόησης.

**Τομείς Ενασχόλησης:**

* Προγραμματισμός: Αυτόνομη Πλοήγηση, Ρομποτική Όραση, Χειρισμός Βραχίονα
* Σχεδιασμός & Κατασκευή: Τρισδιάστατος Σχεδιασμός, Αναλύσεις, Ηλεκτρονικά
* Μάρκετινγκ: Εξεύρεση Πόρων, Δημόσιες Σχέσεις, Γραφιστικά, Φωτογραφία & Βίντεο

**Χρήσιμες Δεξιότητες και Εμπειρία:**

* Προγραμματισμός: ROS, ML, Python, C/ C++, Linux
* Σχεδιασμός & Κατασκευή: CAD, Arduino & Raspberry Pi
* Μάρκετινγκ: Ικανότητες Επικοινωνίας & Παρουσίασης

Οι ενδιαφερόμενοι μπορούν να δηλώσουν συμμετοχή :

* συμπληρώνοντας τη [Φόρμα Συμμετοχής](https://forms.gle/JzLR5w4Pvw3udhyj7) ή
* να επικοινωνήσουν με τον υπεύθυνο της ομάδας στο email: andrkech@pme.duth.gr.

Επισημαίνεται ότι, εφόσον κριθεί απαραίτητο, θα πραγματοποιηθεί σχετική ενημέρωση στα μέσα κοινωνικής δικτύωσης της ομάδας ([Facebook](https://www.facebook.com/DemocritusRobotics/), [Instagram](https://www.instagram.com/dir_team/), [Linkedin](https://www.linkedin.com/company/democritus-industrial-robotics/) & [Youtube](https://www.youtube.com/channel/UCOTHthvFVrFx360qK3oxn7Q)) το προσεχές διάστημα.